Штогод 2 красавіка народы двух брацкіх славянскіх дзяржаў - Рэспублікі Беларусь і Расійскай Федэрацыі – адзначаюць Дзень яднання. Сённяшнія падзеі падкрэсліваюць правільнасць выбранага шляху на інтэграцыю. Пацвярджэннем гэтага з’яўляюцца шматлікія міждзяржаўныя эканамічныя, навуковыя і культурныя праграмы. Свята сімвалізуе блізкасць народаў не толькі на гістарычным, але і культурным узроўні. Беларусы і расіяне шануюць традыцыі сяброўства, добрасуседства і даверу, якія былі пранесены праз гады цяжкіх выпрабаванняў, беражліва захоўваюць іх і перадаюць з пакалення ў пакаленне. Як у Беларусі, так і Расіі прайшлі святочныя мерапрыемствы, якія пацвердзілі думку: народы моцныя, калі яны разам. Не застаўся ў баку ад гэтых мерапрыемстваў і Беларуска-Расійскі ўніверсітэт.